**ข่าวพยากรณ์และเตือนภัยการระบาดศัตรูพืช !!!**

**สำนักงานเกษตรจังหวัดตราด**

**“ลดต้นทุนและปลอดภัย หากเกษตรกรใช้การจัดการศัตรูพืชแบบผสมผสาน”**

**ประจำเดือน กุมภาพันธ์ พ.ศ. 2563 (ฉบับที่ 19/2563)**



**เพลี้ยไฟมังคุด**

ในช่วงนี้ สภาพอากาศแห้งแล้งซึ่งเหมาะสำหรับการระบาดของเพลี้ยไฟ โดยเฉพาะในมังคุดที่อยู่ในระยะแตกใบอ่อน ออกดอก และติดผลอ่อน สำนักงานเกษตรจังหวัดตราดขอแจ้งให้เกษตรกรหมั่นสำรวจแปลงมังคุดและเฝ้าระวังการระบาดของเพลี้ยไฟ

**รูปร่างลักษณะและชีวประวัติ**

เพลี้ยไฟแทบทุกชนิด มีขนาดเล็กมาก มีลำตัวยาวประมาณ 1 มิลิเมตร ตัวเต็มวัยมีลำตัวสีเหลือง มีปีก 2 คู่ลักษณะแคบยาวประกอบด้วยขนเป็นแผง เพศเมียตัวใหญ่กว่าเพศผู้ วางไข่ในเนื้อเยื่อบนใบอ่อนใกล้เส้นกลางใบ ยอดอ่อนและผลอ่อน ไข่มีขนาดเล็กมาก สีขาวใส ขนาดยาว 0.2-0.3 มิลลิเมตร ระยะไข่ 2-4 วัน และฟักเป็นตัวอ่อน มีสีขาวและเปลี่ยนเป็นสีเขียวเข้มขึ้น ตัวโตเต็มที่ประมาณ 0.7-1 มิลิเมตร ระยะตัวอ่อน 4-7 วัน ต่อมาเป็นดักแด้ มีลักษณะเหมือนตัวอ่อนแต่มีแผ่นปีกข้างลำตัว ระยะนี้ไม่กินอาหาร ไม่เคลื่อนไหว ระยะดักแด้ประมาณ 1-2 วัน และเจริญเป็นตัวเต็มวัย ตัวเมียสามารถวางไข่ได้โดยไม่ต้องผสมกับตัวผู้หรือผสมก็ได้ ตัวเต็มวัยมีอายุยืนนาน 7-30 วัน วางไข่ได้หลายสิบฟอง

**ลักษณะการทำลาย**

เพลี้ยไฟทำลายโดยใช้ปากเขี่ยดูดกินน้ำเลี้ยงจากใบ ดอก ผลอ่อน อาการที่ใบอ่อน เริ่มเข้าทำลายตั้งแต่เริ่มแตกใบอ่อนทำให้ใบเป็นแผล ถ้าระบาดทำลายรุนแรงใบจะไหม้ หงิกงอ ขอบใบม้วนขึ้น แห้งทั้งใบและร่วงในที่สุด การทำลายที่ผลอ่อนทำให้เกิดแผลที่ผิวเปลือก มีสีน้ำตาล กร้าน มียางไหลออกมา ทำให้ผลไม่เจริญเติบโต ผิวเปลือกที่ถูกทำลายจะมีลักษณะขรุขระเป็นขี้กลาก ไม่สวยงาม ขายไม่ได้ราคา

|  |  |  |
| --- | --- | --- |
| 100_3353 | **100_3359 (Small)** |  |
|  | thrip | 267_0 |
| ลักษณะอาการของมังคุดที่ถูกเพลี้ยไฟทำลาย | | |

**การแพร่กระจายและฤดูการระบาด**

พบการระบาดของเพลี้ยไฟในช่วงที่อากาศแห้งแล้ง ในระยะมังคุดแตกใบอ่อน ออกดอก และติดผลอ่อน โดยระบาดมากในช่วงเดือนพฤศจิกายน – มกราคม การระบาดของเพลี้ยไฟยังขึ้นอยู่กับอุณหภูมิและปริมาณน้ำฝนโดยอุณหภูมิที่สูงขึ้นจะทําใหประชากรเพิ่มสูงขึ้น และปริมาณน้ำฝนที่เพิ่มมากขึ้นมีผลทำใหประชากรเพลี้ยไฟลดลง เนื่องจากอุณหภูมิมีผลตอการเจริญเติบโตของเพลี้ยไฟ โดยเพลี้ยไฟจะมีวงจรชีวิตสั้นลงเมื่ออุณหภูมิสูงขึ้นและความสามารถในการวางไข่ของเพศเมียลดลงเมื่ออุณหภูมิลดต่ำลง

**พืชอาหาร**

พืชในตระกูลส้ม มะม่วง มังคุด เงาะ ทุเรียน องุ่น มะลิ

**ศัตรูธรรมชาติ**

ตัวห้ำ ได้แก่ แมงมุมใยกลม *Zygiella calyptrata* (Workman) และแมงมุมตาหกเหลี่ยม *Oxyopes javanus* Thorell

**การป้องกันและกำจัด**

1. หมั่นสำรวจเพลี้ยไฟโดยเฉพาะในระยะที่มังคุดแตกใบอ่อน ออกดอก และติดผลอ่อน หรือในช่วงที่อากาศร้อนและแห้งแล้ง โดยเคาะส่วนของใบอ่อน ช่อดอก ผลอ่อน ลงบนกระดาษขาว สำรวจแปลงละ 10 ต้น ต้นละ 5 ยอด ในระยะแตกใบอ่อนหรือ 10 ผล/ต้น ในระยะผล หากพบเพลี้ยไฟทำลายมากกว่า 50% ของยอดที่สุ่มทั้งหมดหรือช่อดอกที่สุ่มทั้งหมด หรือผลถูกทำลายมากกกว่า 10% ในระยะผล ให้ดำเนินการป้องกันกำจัด

2. ฉีดพนน้ำบริเวณทรงพุมในระยะที่มังคุดออกดอกถึงระยะติดผลออน ทุก 2-3 วัน เพื่อลดความเสียหายจากเพลี้ยไฟ โดยเฉพาะดอกและผลที่อยู่ด้านบนของทรงพุ่ม

3. ใช้กับดักกาวเหนียวติดตั้งในสวนมังคุดตั้งแต่มังคุดเริ่มแตกใบอ่อน (กับดกกาวเหนียวสีเหลืองขนาดกวาง 24 นิ้ว ยาว 26 นิ้ว จํานวน 4 กับดักตอตน) โดยเปลี่ยนกับดักทุก 2 สัปดาห์

4. ใช้เชื้อราบิวเวอร์เรียชนิดสดอัตรา 1 กิโลกรัมต่อน้ำ 20 ลิตร ฉีดพ่นในช่วงเวลาเย็นถึงค่ำ และเนื่องจากสภาพอากาศแห้งแล้งอาจต้องมีการให้น้ำก่อนหรือหลังใช้เชื้อราบิวเวอเรียด้วย

5. สารเคมีกำจัดแมลงที่ให้ผลดีมีหลายชนิด ได้แก่

- แลมบ์ดาไซฮาโลทริน (คาราเต้ 2.5% EC) อัตรา 10 มิลลิลิตรต่อน้ำ 20 ลิตร

- คาร์โบซัลแฟน (พอสซ์ 20% EC) อัตรา 50 มิลลิลิตรต่อน้ำ 20 ลิตร

- อิมิดาโคลพริด (คอนฟิดอร์ 10% SL) อัตรา 30 มิลลิลิตรต่อน้ำ 20 ลิตร

  ฉีดพ่นครั้งแรกก่อนดอกบาน 1 สัปดาห์ เมื่อตรวจพบเพลี้ยไฟเฉลี่ยมากกว่า 1 ตัว/ดอก และพ่นซ้ำอีก 2 ครั้ง ขณะดอกบาน และหลังดอกบาน 1 สัปดาห์ ไม่ควรพ่นสารฆ่าแมลงชนิดใดชนิดหนึ่งติดต่อกันหลายครั้งเพราะจะทำให้เพลี้ยไฟต้านทานสารฆ่าแมลงได้

**กลุ่มอารักขาพืช สำนักงานเกษตรจังหวัดตราด**

46 ถ. ราษฎร์นิยม ต. บางพระ อ. เมืองตราด จ. ตราด

โทร. ๐๓๙-๕๑ ๑๐๐๘ โทรสาร ๐๓๙-๕๒๓๓๘๕

http://www.trat.doae.go.th

E-mail: trat@doae.go.th

ผู้จัดทำ: นางสาวครองทรัพย์ สิงหราช ที่ปรึกษา: นายสายชล เจริญพร